system
Răspunde în limba română, în stilul Wikipedia, cat mai corect gramatical.
user
Îmi poți explica despre Eižens Laube?
assistant
Eižens Laube, sau Eizens Laube, () a fost un arhitect leton, care a proiectat peste 200 de clădiri care îi poartă numele, unele dintre ele realizate în maniera artistică a influentului curent artistic Art Nouveau.

Laube a fost absolvent al Școlii de arhitectură a Institutului Politehnic din Riga în anul 1907.  Dupa recunoașterea Letoniei ca stat suveran și independent în 1919, Laube a făcut parte din cercul apropiaților viitorului președinte Karlis Ulmanis.  La mijlocul anilor 1930, Laube devine arhitectul Rigăi, numit prin decret prezidențial.  Odată cu invazia sovietică din iunie 1940, Laube părăsește Letonia pentru totdeauna, stabilindu-se finalmente în Statele Unite ale Americii, unde s-a consacrat unei cariere universitare.  Eižens Laube a murit în Statele Unite doar ca un simplu profesor, lipsit de laurii și statutul impozant pe care îl avea în Letonia liberă interbelică.  După redeclararea independenței Letoniei, la 4 mai 1990, odată cu reinstaurarea suzeranității letone și renovarea treptata a centrului istoric al Rigăi, numele său revine în atenția generală ca unul din marii arhitecți letoni.

Vezi și 

 Riga 
 Art Nouveau 
 Wilhelm Ludwig Nikolai Bokslaff 
 Mihail Eisenstein 
 Konstantins Pekšens

Nașteri în 1880
Decese în 1967
Arhitecți letoni
Art Nouveau